KALĖJIMŲ DEPARTAMENTO PRIE

LIETUVOS RESPUBLIKOS TEISINGUMO MINISTERIJOS DIREKTORIAUS

Į S A K Y M A S

DĖL NUTEISTŲJŲ IR SUIMTŲJŲ NAUDOJIMOSI LAISVĖS ATĖMIMO VIETOSE TURIMAIS ASMENINIAIS KOMPIUTERIAIS TVARKOS APRAŠO IR LEIDIMO NUTEISTIESIEMS AR SUIMTIESIEMS NAUDOTIS ASMENINIAIS KOMPIUTERIAIS ILGIAU KAIP TRIS VALANDAS PER PARĄ KRITERIJŲ PATVIRTINIMO

2012 m. kovo 30 d. Nr. V-123

Vilnius

Vykdydamas Pataisos įstaigų vidaus tvarkos taisyklių, patvirtintų Lietuvos Respublikos teisingumo ministro 2003 m. liepos 2 d. įsakymu Nr. 194 (Žin., 2003, Nr. 76-3498; 2010, Nr. 49-2408; 2011, Nr. 19-939; 2012, Nr. 31-1444), 1731 punktą, Tardymo izoliatorių vidaus tvarkos taisyklių, patvirtintų Lietuvos Respublikos teisingumo ministro 2009 m. birželio 1 d. įsakymu Nr. 1R-172 (Žin., 2009, Nr. 68-2782; 2012, Nr. 31-1445), 83 punktą ir Areštinių vidaus tvarkos taisyklių, patvirtintų Lietuvos Respublikos teisingumo ministro 2003 m. birželio 18 d. įsakymu Nr. 182 (Žin., 2003, Nr. 68-3095; 2010, Nr. 49-2406; 2012, Nr. 31-1446), 1911 punktą:

1. T v i r t i n u pridedamus:

1.1. Nuteistųjų ir suimtųjų naudojimosi laisvės atėmimo vietose turimais asmeniniais kompiuteriais tvarkos aprašą;

1.2. Leidimo nuteistiesiems ar suimtiesiems naudotis asmeniniais kompiuteriais ilgiau kaip tris valandas per parą kriterijus.

2. P a v e d u Kalėjimų departamento prie Lietuvos Respublikos teisingumo ministerijos Administracijos reikalų skyriui šį įsakymą nustatyta tvarka teikti skelbti leidinyje „Valstybės žinios“ ir Kalėjimų departamento prie Lietuvos Respublikos teisingumo ministerijos interneto tinklalapyje.

Direktorius	Artūras Norkevičius

PATVIRTINTA

Kalėjimų departamento prie

Lietuvos Respublikos

teisingumo ministerijos direktoriaus

2012 m. kovo 30 d. įsakymu Nr. V-123

NUTEISTŲJŲ IR SUIMTŲJŲ NAUDOJIMOSI LAISVĖS ATĖMIMO VIETOSE TURIMAIS ASMENINIAIS KOMPIUTERIAIS TVARKOS APRAŠAS

1. Nuteistieji ir suimtieji laisvės atėmimo vietose turimais asmeniniais kompiuteriais naudojasi ne ilgiau kaip tris valandas per parą laisvės atėmimo vietos direktoriaus patvirtintoje dienotvarkėje nustatytu metu.

2. Laisvės atėmimo vietos direktorius gali nustatyti skirtingą naudojimosi asmeniniais kompiuteriais laiką paprastosios ir lengvosios grupės sąlygomis laisvės atėmimo bausmę atliekantiems nuteistiesiems, neviršydamas maksimalaus trijų valandų laiko.

3. Laisvės atėmimo vietos direktorius, atsižvelgdamas į įstaigos konkrečias fizines sąlygas (įstaigoje laikomų asmenų skaičių, į tai, ar asmenys laikomi kamerose, ar bendrabučio tipo patalpose ir kt.), įsakymu nustato vieną arba kelis iš šių naudojimosi asmeniniais kompiuteriais būdų:

3.1. asmeniniai kompiuteriai saugomi tam įrengtoje vietoje ir tik dienotvarkėje nustatytu metu išduodami savininkams naudotis;

3.2. asmeniniai kompiuteriai saugomi tam įrengtoje vietoje, kurioje sudarytos sąlygos dienotvarkėje nustatytu metu kompiuterių savininkams jais naudotis;

3.3. asmeniniai kompiuteriai nepaimami iš jų savininkų, bet laisvės atėmimo vietos personalas nuolat kontroliuoja, kad asmeniniais kompiuteriais nebūtų naudojamasi ne dienotvarkėje nustatytu metu.

4. Nuteistųjų ir suimtųjų naudojimasis asmeniniais kompiuteriais ne dienotvarkėje nustatytu metu arba kompiuterio neatidavimas saugoti pasibaigus nustatytam naudojimosi juo laikui vertinamas kaip režimo pažeidimas ir sukelia teisės aktuose numatytas pasekmes.

_________________

PATVIRTINTA

Kalėjimų departamento prie

Lietuvos Respublikos

teisingumo ministerijos direktoriaus

2012 m. kovo 30 d. įsakymu Nr. V-123

LEIDIMO nuteistiesiems ar suimtiesiems naudotis ASMENINIAIS kompiuteriais ilgiau kaip TRIS valANDAS per parą KRITERIJAI

1. Laisvės atėmimo vietos direktorius ar jo įgaliotas pareigūnas gali nuteistiesiems ar suimtiesiems leisti naudotis asmeniniais kompiuteriais ilgiau kaip 3 valandas per parą vadovaudamasis šiais kriterijais:

1.1. besimokantiems bendrojo lavinimo mokykloje (konsultaciniame punkte) ir profesinėje mokykloje – iki 4 valandų per parą mokslo metų laikotarpiu, įskaitant ir mokyklines atostogas;

1.2. besimokantiems bendrojo lavinimo mokykloje (konsultaciniame punkte) ir profesinėje mokykloje – iki 5 valandų per parą jų laikomų egzaminų sesijos laikotarpiu, bet ne ilgiau kaip du mėnesius;

1.3. studijuojantiems aukštojoje mokykloje – iki 6 valandų per parą;

1.4. dalyvaujantiems socialinės reabilitacijos programose, kurių turinys susijęs su naudojimusi kompiuterine technika, – iki 4 valandų per parą dalyvavimo programoje laikotarpiu;

1.5. teisės aktuose nustatyta tvarka užsiimantiems individualia darbine ar kūrybine veikla, taip pat mokslininkams, menininkams bei retų specialybių arba profesijų asmenims, aukštos kvalifikacijos specialistams, kuriems leista užsiimti vietoj darbo pataisos įstaigoje moksline, menine ir kitokia veikla, jei šių veiklų turinys susijęs su naudojimusi kompiuterine technika, – iki 8 valandų per parą;

1.6. dirbantiems administracijos pasiūlytą darbą visu etatu – iki 5 valandų per parą jų poilsio dienomis, taip pat atostogų metu;

1.7. teisės aktuose nustatyta tvarka įsteigtų nuteistųjų visuomeninių organizacijų, nuteistųjų kolektyvo tarybų valdymo organų nariams (pirmininkui, sekretoriui) – iki 6 valandų per parą;

1.8. baudžiamojo proceso dalyviams, kuriems bylą tiriantis pareigūnas arba teismas, kurio žinioje yra byla, teisės aktuose nustatyta tvarka perdavė susipažinti baudžiamosios bylos ar su ja susijusios medžiagos elektronines kopijas – iki 8 valandų per parą.

2. Leidimą nuteistajam ar suimtajam naudotis asmeniniu kompiuteriu ilgiau kaip 3 valandas per parą laisvės atėmimo vietos direktorius arba jo įgaliotas pareigūnas suteikia atsižvelgdamas į nuteistojo ar suimtojo prašymą, esant tarnybos, atsakingos už nuteistųjų (suimtųjų) priežiūrą, Socialinės reabilitacijos ir Vidaus tyrimų padalinių sutikimui (atsakingų šių tarnybų pareigūnų vizoms); šis sprendimas įforminamas Leidimu naudotis asmeniniu kompiuteriu ilgiau kaip tris valandas per parą (1 priedas).

3. Leidimas naudotis asmeniniu kompiuteriu ilgiau kaip tris valandas per parą išduodamas terminuotam laikotarpiui, ne ilgesniam kaip vieneri metai. Pasibaigus šiam laikotarpiui klausimas dėl naujo leidimo naudotis asmeniniu kompiuteriu ilgiau kaip 3 valandas per parą svarstomas iš naujo.

4. Leidimas naudotis asmeniniu kompiuteriu ilgiau kaip tris valandas per parą galioja tik toje laisvės atėmimo vietoje, kurioje buvo išduotas. Perkėlus nuteistąjį ar suimtąjį į kitą laisvės atėmimo vietą, klausimas dėl leidimo naudotis asmeniniu kompiuteriu ilgiau kaip tris valandas per parą svarstomas iš naujo.

5. Leidimas naudotis asmeniniu kompiuteriu ilgiau kaip tris valandas per parą registruojamas specialiame registre (2 priedas), kurį teisės aktų nustatyta tvarka pildo laisvės atėmimo vietos tarnyba, atsakinga už nuteistųjų (suimtųjų) priežiūrą. Leidimo originalas saugomas nuteistojo (suimtojo) asmens byloje, o kopijos įteikiamos nuteistajam (suimtajam), Buhalterinės apskaitos skyriui ir tarnybai, atsakingai už nuteistųjų (suimtųjų) priežiūrą.

6. Leidimas naudotis asmeniniu kompiuteriu ilgiau kaip tris valandas per parą gali būti panaikinamas prieš nustatytą terminą šiais atvejais:

6.1. nuteistajam ar suimtajam pažeidus naudojimosi asmeniniais kompiuteriais tvarką ar padarius kitą režimo pažeidimą, susijusį su naudojimusi kompiuteriu, jo priedais, programine įranga;

6.2. išnykus Leidimo naudotis asmeniniu kompiuteriu ilgiau kaip tris valandas per parą suteikimo pagrindui;

6.3. nuteistajam ar suimtajam nustatytais terminais nesumokant už suvartojamą elektros energiją.

7. Sprendimas panaikinti prieš nustatytą terminą Leidimą naudotis asmeniniu kompiuteriu ilgiau kaip tris valandas per parą įforminamas atitinkama žyma leidimo originale ir jo kopijose.

8. Klausimas dėl naujo leidimo naudotis asmeniniu kompiuteriu ilgiau kaip tris valandas per parą nuteistajam (suimtajam), kuriam toks leidimas buvo panaikintas prieš terminą, gali būti svarstomas praėjus ne mažiau kaip šešiems mėnesiams po leidimo panaikinimo.

_________________

Leidimo nuteistiesiems ar suimtiesiems

naudotis asmeniniais kompiuteriais ilgiau

kaip tris valandas per parą kriterijų

1 priedas

(Leidimo naudotis asmeniniu kompiuteriu ilgiau kaip tris valandas per parą forma)

(Lietuvos valstybės herbas)

__________________________________________________

(laisvės atėmimo vietos pavadinimas)

DIREKTORIUS

LEIDIMAS NAUDOTIS ASMENINIU KOMPIUTERIU

ILGIAU KAIP TRIS VALANDAS PER PARĄ

20____ - _____ - _____ Nr._____

________________

(sudarymo vieta)

Asmens bylos Nr. __________

_________________________

(grupės pavadinimas)

Atsižvelgdamas į tai, kad nuteistasis (suimtasis)

_

(vardas ir pavardė, būrio Nr., kameros Nr.)

atitinka Leidimo nuteistiesiems ar suimtiesiems naudotis asmeniniais kompiuteriais ilgiau kaip tris valandas per parą kriterijų ____ punktą, t. y.

(atitikimo

_

kriterijams konkretus pobūdis)

_	,

l e i d ž i u nuteistajam (suimtajam)

(vardas ir pavardė)

naudotis asmeniniu kompiuteriu iki	valandų per parą

(valandų skaičius žodžiais)

_	terminui.

(mėnesių, dienų skaičius žodžiais)

Leidimo galiojimo pradžia _______________ Leidimo galiojimo pabaiga

Nuteistasis (suimtasis) gali naudotis asmeniniu kompiuteriu

(naudojimosi kompiuteriu

_

vieta, konkretus laikas ar kitos aplinkybės)

Direktorius (įgalioto pareigūno pareigų pavadinimas)	________ (parašas)	_______________ (vardas ir pavardė)

Leidimo kopija man įteikta

________________________________

(nuteistojo, suimtojo parašas)

________________________________

(vardas ir pavardė)

________________________________

(data)

(Leidimo naudotis asmeniniu kompiuteriu ilgiau kaip tris valandas per parą formos tęsinys)

Leidimas panaikintas prieš nustatytą terminą

(data)

vadovaujantis Leidimo nuteistiesiems ar suimtiesiems naudotis asmeniniais kompiuteriais ilgiau kaip tris valandas per parą kriterijų ______ punktu

Direktorius (įgalioto pareigūno pareigų pavadinimas)	________ (parašas)	_______________ (vardas ir pavardė)

_________________

Leidimo nuteistiesiems ar suimtiesiems

naudotis asmeniniais kompiuteriais ilgiau

kaip tris valandas per parą kriterijų

2 priedas

(Leidimų naudotis asmeniniu kompiuteriu ilgiau kaip tris valandas per parą registro forma)

_

(laisvės atėmimo vietos pavadinimas)

LEIDIMŲ NAUDOTIS ASMENINIU KOMPIUTERIU ILGIAU KAIP TRIS VALANDAS PER PARĄ

REGISTRAS _____________________

(identifikavimo žymuo)

Leidimo reg. Nr.	Leidimo data	Nuteistojo (suimtojo) vardas ir pavardė, būrio ar kameros Nr.	Leidimo pagrindas (Kriterijų punktas.)	Leistas naudojimosi kompiuteriu laikas (val.)	Leidimo terminas (mėn.)	Leidimo galiojimo pradžia	Leidimo galiojimo pabaiga	Leidimo panaikinimo prieš terminą data ir pagrindas (Kriterijų punktas)
1	2	3	4	5	6	7	8	9

__________________ (pareigos)	________ (parašas)	_______________ (vardas ir pavardė)

Pastaba. Už žurnalo pildymą atsakingas asmuo pasirašo po paskutiniu įrašu žurnale.

_________________